El castagnaro , de ła fameja de łe el xe na pianta alta 10—30 metri, co scavejara de rami tonda, na scorsa lisia, lucida, grixa - maron. Łe foje łe ga forma de punta de lancia, coi orli a denti de sega e łe xe longhe 20–22 cm e larghe 10 cm. I fiori, verde ciari - bianchi, i par grosi longhi 5–15 cm e vien ciamà . El fruto, ła castagna, dita maron quando ke ła xe beła grosa e dolse, xe drento na prima scorsa piena de spine, el ; soto ghe xe ła scorsa vera, maron, lucida, ke par corame. Ła polpa drento xe bianca - xała. El castagnaro se trova dal Portogało ała Francia ał'Italia, dał'Inghiltera ała Germania, ała Slovenia ała Croazia, al Montenegro, ał'Albania, Macedonia, Grecia, Bulgaria, Romania, Turchia e drio ła costa nord del Mar Nero, fin al Caucaso, ma ghe xe castagni anca in Maroco, sui monti deł'Atlante. El legno de castagnaro xe duro e rexistente ał'umido e par questo el vien doparà dal carpenter, dal marangon e dał'ebanista. Łe castagne vien doparà par far farina de castagne, ma łe vien anca cote o roste e magna cusì. Naltro modo de magnar na castagna xe ła stracaganasa, o el mandrigolo.